**filă din mine ( ruptă)**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

șchiopătez până la chiuvetă

aleatoriu

nu am nimic la picior

nici în inima goală

doar o nălucă albastră

în gât

piaf stă fără regrete

pe robinetul roșu

(mereu încearcă să-mi spele trecutul)

dar creierul meu obosit

n-a învățat nici azi

să meargă pe tocuri

afară minus două

în mine o mie și ceva

de neliniști

poate de la ploaie

mă amăgesc

sau poate din lipsa acută

de oxigen și de tine

dormi singură

mor la fel

până la opt și un pic

la fiecare renaștere

îmi spui

bine ai revenit

și eu îmi imaginez că sunt normal

la zero

constat că m-am înșelat

ploaia s-a sfârșit

împreună cu timpul

mă simt la fel de murdar